b'\n_START_ARTICLE_\nAmarg\n_START_PARAGRAPH_\nEl gust amarg \xc3\xa9s el sabor m\xc3\xa9s marcat entre els gustos que poden identificar els nostres sentits especialitzats. En els humans, els receptors de gust amarg es coneixen com a hTAS2R i es troben a la llengua.\n_START_SECTION_\nCaracter\xc3\xadstiques\n_START_PARAGRAPH_\nEn general, el gust amarg es classifica com a desagradable o repulsiu. La reacci\xc3\xb3 espont\xc3\xa0nia vers el gust amarg quan no s\'espera, porta a especular que, fisiol\xc3\xb2gicament, \xc3\xa9s un mecanisme protector que ha ajudat als humans a identificar subst\xc3\xa0ncies t\xc3\xb2xiques. _NEWLINE_Tot i aix\xc3\xad, hi ha molts aliments i begudes que contenen una proporci\xc3\xb3 m\xc3\xa9s o menys gran d\'aquest gust. Entre aquests, cal esmentar certes begudes com la cervesa, el b\xc3\xadter, el caf\xc3\xa8, l\'aigua t\xc3\xb2nica, el te, el mate i alguns licors, com l\'Amaretto i el Fernet. _NEWLINE_Entre els aliments, cal destacar la xocolata amb poca llet i sucre, el carbass\xc3\xb3 amarg, les olives, la pell de llimona, les fulles comestibles de certes plantes com la xicoira, l\'escarola i l\'end\xc3\xadvia, c\xc3\xadtrics com l\'aranja i l\'aranja grossa, aix\xc3\xad com les ametlles amargues que tradicionalment s\'han utilitzat per aromatitzar pastissos, com els "amargos" de Menorca, i licors. _NEWLINE_Un dels productes d\'amargor m\xc3\xa9s intensa \xc3\xa9s la quinina, de tal forma que el sostre d\'estimulaci\xc3\xb3 d\'altres subst\xc3\xa0ncies es compara en relaci\xc3\xb3 amb la quinina, a la que s\'ha atribu\xc3\xaft un valor d\'1. Tot i aix\xc3\xad,  la subst\xc3\xa0ncia m\xc3\xa9s amarga coneguda \xc3\xa9s el producte qu\xc3\xadmic sint\xc3\xa8tic denatonium, amb un \xc3\xadndex de 1.000.'